text: কেক কেটে যুুক্তরাষ্ট্রে ছাত্রদলের প্রতিষ্ঠাবার্ষিকী উদযাপন – Bangladeshi Best
  বাংলাদেশ জাতীয়তাবাদী ছাত্রদলের ৪০তম প্রতিষ্ঠাবার্ষিকী কেক কেটে উদযাপন করেছে যুক্তরাষ্ট্র ছাত্রদল। নিউইয়র্ক সিটির জ্যাকসন হাইটসে ১ জানুয়ারি রাতে একটি পার্টি সেন্টারের এ অনুষ্ঠানে সভাপতিত্ব করেন ছাত্রদলের সেক্রেটারি মাজহারুল ইসলাম জনি। পরিচালনা করেন যুগ্ম সম্পাদক সিদ্দিক হোসেন রুবেল। প্রধান অতিথি ছিলেন যুবদলের কেন্দ্রীয় আন্তর্জাতিক সম্পাদক এম এ বাতিন।
  আলোচনায় অংশ নেন স্কাইপে ঢাকা থেকে যুক্তরাষ্ট্র ছাত্রদলের সভাপতি আতাউর রহমান আতা। আরো বক্তব্য রাখেন যুক্তরাষ্ট্র যুবদলের সাংগঠনিক সম্পাদক ওয়েস আহমেদ, যুক্তরাষ্ট্র জাসাসের সেক্রেটারি কাওসার আহমেদ, যুবদল নেতা শামীম আহমেদ, কোকো স্মৃতি পরিষদের নেতা শাহাদৎ হোসেন রাজু, ছাত্রদল নেতা মেহরাব রাজা চৌধুরী, তারেক আহমেদ, মনসুর আহমেদ শাওন, সাইয়েদ আলী, শাহরুক ইসলাম ফারহান, সেলিম উদ্দিন, মো. মুন্না প্রমুখ।